nahid-hub/BLUGE-bengali-wikipedia-section-title-prediction huggingface dataset:
যদিও নারীবাদী তত্ত্বে যৌন সামগ্রিকীকরণের ধারণা অতি গুরুত্বপূর্ণ তত্ত্ব, যৌন সামগ্রিকীকরণের ধারণা আর নৈতিক মানদণ্ড পরিবর্তনশীল অবস্থায় থাকে মানব সমাজের বিভিন্ন ক্ষেত্রে। কিছু নারীবাদী, যেমন নউমি উলফ, ভাবেন, ‘’শারীরিক আকর্ষণ’’ বিষয়টিই গোলমেলে, আর কিছু নারীবাদী ‘শরীরকে’ কেন্দ্র করে আকর্ষণের তত্ত্বের বিরোধিতা করেন। জন স্টোলটেনবারগ নারীর ভিজুয়ালাইজেশন সংক্রান্ত যৌন আকাঙ্খার রূপরেখা সামগ্রীতে পরিণত করার প্রবণতার বিরোধিতা করেন। 

কিছু রক্ষণশীল সমাজতাত্ত্বিক নারীবাদী সমালোচকের যৌন সামগ্রিকীকরণের দৃষ্টিভঙ্গি সমর্থন করেন, তাদের মতে দুই লিঙ্গেরই যৌন সামগ্রিকীকরণ পশ্চিমা সমাজের যৌন চেতনার বিপ্লবের ক্ষেত্রে এক বড় ধরনের অন্তরায়। এমনি এক সমালোচক ওয়েনডি সালিটের মতে ’রিটার্ন অফ মডেস্টি’ যৌন সামগ্রিকীকরণের বড় প্রতিষেধক।

বাকি অনেকে নারীর যৌন সামগ্রিকীকরণের ক্ষেত্রে নারীবাদী দাবীগুলো প্রতিষ্ঠা করতে চান। কামিলা পাগ্লিয়া মনে করেন, মানুষকে যৌন সামগ্রিকীকরণের অধীনে আনা আমাদের প্রকৃতির বৈশিষ্ট্য। তাঁর মতে, যৌন সামগ্রিকীকরণ হল কনসেপচুয়ালাইজেশন ও এসথেটিক্সের পথে মানুষের সবচেয়ে উন্নত আবর্তন। ব্যক্তি স্বাতন্ত্র্যবাদী নারীবাদী ওয়েনডি ম্যাকএলরয়ের মতে নারীর শরীর ততটাই গুরুত্বপূর্ণ যতটা তাঁর মেধা ও মনন। তাই কোনও বিশেষ অংশের প্রতি বাড়তি নজর দেয়াটা তেমন অবমাননাকর নয়।

সঠিক অনুচ্ছেদ শিরোনাম কোনটি?
titleA. মিডিয়া
titleB. যৌন সামগ্রিকীকরণ সম্পর্কে দৃষ্টিভঙ্গিঃ
titleC. স্বকীয় সামগ্রিকীকরণঃ
titleD. নারীর কৃত সামগ্রিকীকরণঃ
উত্তর: titleB
দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে। 

সঠিক অনুচ্ছেদ শিরোনাম কোনটি?
titleA. অবস্থান
titleB. আয়তন
titleC. অন্যান্য তথ্য
titleD. দর্শনীয় স্থান
উত্তর: titleA
বিদ্যালয়টির মোট আয়তন ১৩.২৩ একর। একটি পুরাতন লাল ভবন, দুটি নতুন একাডেমিক ভবন, একটি বিজ্ঞান ভবন,প্রধানশিক্ষকের বাসভবন, একটি মসজিদ ও একটি তিনতলা বিশিষ্ট ছাত্রাবাস নিয়ে বিদ্যালয়ের অবকাঠামো গঠিত। বিদ্যালয়ের একাডেমিক ভবনের একটি বড় কক্ষে নিজস্ব লাইব্রেরি ও তার পাশের কক্ষে বাংলাদেশ কম্পিউটার কাউন্সিল কর্তৃক স্থাপিত একটি অত্যাধুনিক কম্পিউটার ল্যাব অবস্থিত। এছাড়াও বিদ্যালয়ের নিজস্ব পদার্থবিজ্ঞান, রসায়নবিজ্ঞান এবং জীববিজ্ঞান ল্যাবরেটরি রয়েছে।

সঠিক অনুচ্ছেদ শিরোনাম কোনটি?
titleA. আয়তন
titleB. প্রতিষ্ঠাকাল
titleC. দরিদ্র তাহবিল
titleD. ইতিহাস
উত্তর: titleA
১৮ ই মার্চ, কর্ণাটক সরকার একটি সতর্কতামূলক ব্যবস্থা হিসাবে মল, বিশ্ববিদ্যালয়, কলেজ, সিনেমা থিয়েটার, নাইট ক্লাব, বিবাহ এবং সম্মেলন এবং অন্যান্য সার্বজনীন স্থান বন্ধ করার নির্দেশ দিয়েছে। 

কর্ণাটকের সীমান্তে অবস্থিত কাসারগড় জেলায় করোনাভাইরাসটির জন্য ছয় জনের ইতিবাচক পরীক্ষার পরিপ্রেক্ষিতে কর্ণাটক, কেরালার সাথে তার সীমানা বন্ধ করে দিয়েছে যানবাহন চলাচলের জন্য। 

সঠিক অনুচ্ছেদ শিরোনাম কোনটি?
titleA. রাজস্থান
titleB. কেরল
titleC. পশ্চিমবঙ্গ
titleD. কর্ণাটক
উত্তর: titleD
কাউখালী উপজেলার সর্ব-দক্ষিণে বেতবুনিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে ফটিকছড়ি ইউনিয়ন ও কলমপতি ইউনিয়ন, পূর্বে চট্টগ্রাম জেলার রাঙ্গুনিয়া উপজেলার রাজানগর ইউনিয়ন ও পারুয়া ইউনিয়ন, দক্ষিণে চট্টগ্রাম জেলার রাঙ্গুনিয়া উপজেলার পারুয়া ইউনিয়ন ও পোমরা ইউনিয়ন এবং পশ্চিমে চট্টগ্রাম জেলার রাউজান উপজেলার রাউজান ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. খাল ও নদী
titleB. প্রশাসনিক কাঠামো
titleC. জনসংখ্যা
titleD. অবস্থান ও সীমানা
উত্তর: titleD
এই বিমান সংস্থাটি ১৯৯১ সালে ২০ সেপ্টেম্বর এ প্রতিষ্ঠিত হয় এবং  সাহারা গোষ্ঠির ব্যবসায়ের একটি প্রধান অংশ, সাহারা এয়ারলাইনস নামে দুটি  বোয়িং ৭৩৭-২০০ বিমান নিয়ে ১৯৯৩ সালে ৩ ডিসেম্বর তাদের অপারেশন শুরু করে। প্রাথমিকভাবে দিল্লিকে ভিত্তি করে এদের সেবা কেন্দ্রীভূত ছিল ভারতের উত্তর খাতে কিন্তু পরবর্তী কালে এরা সারা ভারতবর্ষে ছড়িয়ে পরে। ২ অক্টোবর ২০০০ সালে সাহারা এয়ারলাইনসের নাম পাল্টে এয়ার সাহারা হয়। ২০০৪ সালে ২২ মার্চ এরা আন্তর্জাতিক ক্যারিয়ার চালু করে প্রাথমিক ভাবে চেন্নাই থেকে কলোম্বো অবধি এবং পরবর্তী কালে  লন্ডন, সিঙ্গাপুর, মালদিভ্স এবং কাঠমান্ডু অবধি। এয়ারলাইন এর ভাগ্যের উপর অনিশ্চয়তার কারণে গার্হস্থ্য ভারতীয় বিমান পরিবহন বাজারে এদের শেয়ার নিচে নেমে যায়।

প্রথম টেকওভারের প্রচেষ্টায় জেট এয়ারওয়েজ, ১৯ সে জানুয়ারী ২০০৬ সালে নগদ মার্কিন $ ৫০০ মিলিয়ন (₹ ২০ বিলিয়ন) দেওয়ার ঘোষণা করে। এই চুক্তির বাজার প্রতিক্রিয়া ছিল মিশ্র। অনেক বিশ্লেষকের মতে জেট এয়ারওয়েজ এয়ার সাহারার জন্য অনেক বেশি অর্থ প্রদান করছে। দ্বিতীয়বার সফল প্রয়াস স্বরূপ ১২ এপ্রিল, ২০০৭ এ জেট এয়ারওয়েজ ₹ ১৪.৫০ বিলিয়ন টাকা দিতে সম্মত হয় এবং এই চুক্তির ফলে জেট এর সংযুক্ত গার্হস্থ্য মার্কেট শেয়ার বেড়ে ৩২% হয়।

সঠিক অনুচ্ছেদ শিরোনাম কোনটি?
titleA. বহর
titleB. ইন-ফ্লাইট সেবা
titleC. ঘটনা-দুর্ঘটনা
titleD. ইতিহাস
উত্তর: titleD
এই অনুষ্ঠানে সর্বমোট ৯টি ম্যাচের আয়োজন করা হয়েছে, যার মধ্যে ৩টি প্রাক-অনুষ্ঠান ম্যাচ অন্তর্ভুক্ত ছিল। এই ম্যাচগুলোর পটভূমি এবং ফলাফল ডাব্লিউডাব্লিউই দ্বারা পূর্বাহ্নে নির্ধারিত ছিল, যেখানে র এবং স্ম্যাকডাউন উভয় ব্র্যান্ডের কুস্তিগীর অন্তর্ভুক্ত ছিল। ডাব্লিউডাব্লিউইর সাপ্তাহিক টেলিভিশন অনুষ্ঠান মান্ডে নাইট র, স্ম্যাকডাউন লাইভ এবং ডাব্লিউডাব্লিউই ২০৫ লাইভ-এর ("২০৫ লাইভ" ডাব্লিউডাব্লিউইর স্বতন্ত্র ক্রুজারওয়েট বিভাগ) হচ্ছে মাধ্যমে এই ম্যাচগুলোর পটভূমি নির্মিত হয়েছিল। রয়্যাল রাম্বলের ইতিহাসে প্রথমবারের মতো এবার ২টি রয়্যাল রাম্বল ম্যাচ অনুষ্ঠিত হয়েছে। ঐতিহ্যের অংশ হিসাবে, ৩০ জন পুরুষ কুস্তিগীর রেসেলম্যানিয়া ৩৪-এ ওয়ার্ল্ড চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই ইউনিভার্সাল চ্যাম্পিয়নশিপ অথবা স্ম্যাকডাউনের ডাব্লিউডাব্লিউই চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে। এই অনুষ্ঠানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে। যেখানে ৩০ জন নারী কুস্তিগীর রেসেলম্যানিয়া ৩৪-এ নারী চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই র নারী চ্যাম্পিয়নশিপ অথবা স্ম্যাকডাউনের ডাব্লিউডাব্লিউই স্ম্যাকডাউন নারী চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে।

সঠিক অনুচ্ছেদ শিরোনাম কোনটি?
titleA. পটভূমি
titleB. পুরুষদের রয়্যাল রাম্বল
titleC. নারীদের রয়্যাল রাম্বল
titleD. উৎপাদন
উত্তর: titleA
মুরাদ রাজশাহী জেলার বোসপাড়ায় জন্মগ্রহণ করেন।তিনি রাজশাহী সিরোইল সরকারি উচ্চ বিদ্যালয় থেকে মাধ্যমিক পাশ করেন। তিনি রাজশাহী বিশ্ববিদ্যালয় থেকে জৈব-রসায়ন বিষয়ে স্নাতক ও ১৯৯৭ সালে স্নাতকোত্তর ডিগ্রি অর্জন করেন। ১৯৮৯ সালে থেকে ও পরে বিশ্ববিদ্যালয়ে পড়াকালীন তিনি মঞ্চনাটকে সাথে জড়িত ছিলেন। রাজশাহী সাংস্কৃতিক সংঘের সাথে টানা ৯ বছর কাজ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক কর্ম
titleB. চলচ্চিত্রে অভিষেক: ২০০৪-২০০৯
titleC. কর্মজীবন
titleD. প্রাথমিক জীবন
উত্তর: titleD
পেস্ট্রির ভেতরের পুর মাঝে মাঝে ভালোভাবে গুঁড়া করা পোস্তদানা, মাখন অথবা দুধ এবং চিনির মিশ্রণ দিয়ে তৈরি করা হয়। পোস্তদানার রোল তৈরিতে এর গুঁড়া ও ক্রয়স্যান্ট ব্যবহার করা হয় এবং মাঝে মাঝে সুগন্ধের জন্য লেবু অথবা কমলালেবু, রাম (মদ্য), কিশমিশ যুক্ত ভ্যানিলা, ঘন ক্রিম, দারুচিনি এবং সমান করে কাটা কাজুবাদাম অথবা আখরোট যোগ করা হয়। বেক করা মিষ্টিজাতীয় খাবারের জন্য মাঝে মাঝে চিনির পরিবর্তে এক টেবিল চামচ জ্যাম অথবা অন্য কোনো সিরাপ মিষ্টি দ্রব্যের পরিবর্তে ব্যবহার করা হয়। সবচেয়ে ভাল পুরের জন্য পোস্তদানা খুব ভালোভাবে এবং তাজা অবস্থায় গুঁড়া করতে হয়। কারণ এটি পেস্ট্রির পুরের মিশ্রণ এবং স্বাদের উপর গুরুত্বপূর্ণ প্রভাব ফেলে। কিছু মোন্সট্রিয়েজেল রেসিপিতে পোস্তদানা দুই ঘণ্টা পানিতে ভিজিয়ে রাখা হয় অথবা দুধে সিদ্ধ করা হয়। উজবেকিস্তানের একটি পোস্তদানার কেক তৈরির রেসিপিতে পোস্তদানা ফুটন্ত পানিতে সিদ্ধ করে, সারা রাত দুধে ভিজিয়ে রাখতে বলা হয়।

ছেঁচনী অথবা ঘরোয়া বিদ্যুৎ চালিত ব্লেন্ডার অথবা পোস্তদানা চূর্ণ করার জন্য বিশেষভাবে তৈরি চূর্ণকারক দিয়ে পোস্তদানা গুঁড়ো করা যায়। পোস্তদানা চূর্ণ করার যন্ত্র (মিল) অনেকটা চোরাকাটা পেষণযন্ত্রের মত যাতে একটি ছিদ্র থাকে যা এতটাই সরু হয় যে আস্ত পোস্তদানা এর মধ্য দিয়ে বের হতে পারে না। একটি চোরাকাটা পেষণযন্ত্র অন্য যে কোনো যন্ত্রের চেয়ে বেশি একইরকম এবং কম তৈলাক্ত পেস্ট তৈরি করে।

বাণিজ্যিকভাবে পোস্তদানা ঢাকনাবিশিষ্ট ধাতুপাত্রে পাওয়া যায়। পোস্তদানায় প্রচুর তেল রয়েছে, তাই বাণিজ্যিকভাবে তৈরি পেস্টে সাধারণত চিনি, পানি এবং শুকিয়ে যাওয়া রোধ করতে সয়া সসের মত অম্লজাত দ্রব্য মিশ্রিত থাকে। বাণিজ্যিকভাবে তৈরি পেস্টে পচে যাওয়া রোধ করতে খাদ্য সংরক্ষকও ব্যবহার করা হয়।

যুক্তরাষ্ট্রে বাণিজ্যিক পেস্ট্রি সোলো এবং আমেরিকান অ্যাালমন্ডের মত ব্র্যান্ডের অধীনে বাজারজাত করা হয়। আমেরিকান অ্যাালমন্ডের প্রতি ৩০ গ্রাম পোস্তদানায় রয়েছে ১২০ ক্যালরি, ৪.৫ গ্রাম চর্বি এবং ২ গ্রাম প্রোটিন।

তিলের মত পোস্তদানাও ক্যান্ডি তৈরিতে ব্যবহার করা হয়। সিদ্ধ করা পোস্তদানার সাথে চিনি বা মধু মিশিয়ে এই ক্যান্ডি তৈরি করা হয়। বলকান অঞ্চল, গ্রীস এবং এমনকি অস্ট্রি – হাঙ্গেরিয়ান দেশগুলোর রন্ধনপ্রণালীতে এটি বিশেষভাবে প্রচলিত।

সঠিক অনুচ্ছেদ শিরোনাম কোনটি?
titleA. প্রকৃতিগত ইতিহাস
titleB. স্বাস্থ্যের উপর প্রভাব
titleC. ইহুদীদের রান্নায়
titleD. পেস্ট
উত্তর: titleD
১৯৮০ সালের অতিরিক্ত পানিবৃদ্ধির কারণে গ্রেট সল্ট লেকের পূর্বাংশে ব্যাপক ক্ষয়ক্ষতি হয়। ইন্টারস্টেট হাইওয়ে ৮০-এরও ক্ষতি হয়। ইউটা প্রাদেশিক সরকার সম্ভাব্য ভবিষ্যত ক্ষতি ঠেকাতে ওয়েস্ট ডেজার্ট পাম্পিং প্রকল্প হাতে নেয়। এই প্রকল্পের মধ্যে ছিল হ্রদের পশ্চিমে পাম্পিং স্টেশন নির্মাণ করা। এই পাম্পিং স্টেশনের অধীনে ছিল তিনটি পাম্প, যেগুলোর সর্বমোট পাম্পিং ক্ষমতা ১,৫০০,০০০ ইউএস গ্যালন প্রতি মিনিট। এছাড়া রয়েছে ২৫ মাইলবিশিষ্ট বাঁধ ও লেকসাইড শহর ও পাম্পিং স্টেশনের মধ্যে ১০ মাইলের প্রবেশ পথ।

পাম্পিং প্রকল্পের উদ্দেশ্য ছিল গ্রেট সল্ট লেকের পৃষ্ঠের আকার বৃদ্ধি করা, যাতে পানির বাষ্পীভবনের হার হ্রাস পায়। পাম্পগুলো হ্রদের পানি হ্রদের পশ্চিমে মরু এলাকার প্রায় ৩২০,০০০ একর জায়গায় ফেলতে পারতো। এর ফলে মাঝেমধ্যে কিছু পরিমাণ লবণাক্ত পানি মরু এলাকা থেকে হ্রদে প্রবেশ করতো।
এই প্রকল্পের শুরুর প্রথম বছরে পাম্পগুলো প্রায় ৫০০,০০০ একর ফিট পৃষ্ঠের পানি হ্রদ থেকে অপসারণ করে। ১৯৮৯ সালের জুনে এই প্রকল্পটি বন্ধ হয়ে যায়, কারণ হ্রদের পানিপৃষ্ঠের উচ্চতা প্রায় ছয় ফিট নেমে গিয়েছিলো। ইউটা ডিভিশন অফ ওয়াটার রিসোর্সেস হ্রদের এই পানিপৃষ্ঠ নেমে যাওয়ার এক-তৃতীয়াংশ কারণ হিসেবে প্রকল্পটিকে চিহ্ণিত করে। পাম্পগুলো সর্বমোট ২,৭৩০,০০০ একর ফিট পানি হ্রদ থেকে অপসারণ করেছিলো।

যদিও পাম্পগুলো পরবর্তিতে আর ব্যবহার করা হয়নি, তবে সেগুলো ঐ স্টেশনেই রাখা হয়েছে যাতে কখনো হ্রদের পানিপৃষ্ঠের উচ্চতা বেড়ে গেলে পাম্পের মাধ্যমে পানি অপসারণ করা সম্ভব হয়।

সঠিক অনুচ্ছেদ শিরোনাম কোনটি?
titleA. ওয়েস্ট ডেজার্ট পাম্পিং প্রকল্প
titleB. বিনোদন
titleC. ১৯৩০ সালের প্রকল্প
titleD. দ্বীপ
উত্তর: titleA
পিকে দিল্লি আর্ট কলেজে অধ্যয়নকালে ইন্দিরা গান্ধীর প্রতিকৃতি অঙ্কন করেন এবং প্রশংসিত হন। উৎসাহ পেয়ে বাড়তি আয়ের জন্য কর্তৃপক্ষের অনুমতি নিয়ে কন্নাউট প্লেসের পবিত্র ঝর্ণার পাশে মানুষের প্রতিকৃতি অঙ্কন করতে শুরু করেন। ১৯৭৫ সালের ১৭ই ডিসেম্বর শারলটের সাথে পিকের প্রথম দেখা হয় । শারলট লন্ডনের ছাত্রী ছিলেন এবং তিনি ভারতের সংস্কৃতি জানার জন্য ২২ দিনের ছুটিতে ভারত এসেছিলেন। তখন তিনি স্মৃতিস্বরুপ নিজের একটি প্রতিকৃতি বানাতে মহানন্দিয়ার কাছে গিয়েছলেন। এই প্রতিকৃতি তাদের জীবন বদলে দেয়। তারা একে অপরের প্রেমে পরে যান। কিন্তু শারলটের সুইডেন ফেরত যাওয়ার সময় হয়ে যায়, যদিও তিনি পিকেকে ছেড়ে যেতে ইচ্ছুক ছিলেন না। শারলট পিকেকে সঙ্গে নিয়ে যেতে চান, কিন্তু পিকে নিজ উপার্জনের অর্থে যাবেন বলে জানান। শারলট চলে গেলেও চিঠির মাধ্যমে তাদের যোগাযোগ চলতে থাকে।

সঠিক অনুচ্ছেদ শিরোনাম কোনটি?
titleA. স্বীকৃতি
titleB. প্রাথমিক জীবন এবং শিক্ষা
titleC. বিবাহ
titleD. চিত্রাঙ্কন এবং শারলটের সাথে সাক্ষাত
উত্তর: titleD
পোর্ট লুইস ১৬৩৮ সালে একটি বন্দর হিসাবে ইতিমধ্যে ব্যবহার করা হয়েছিল। ১৭৩৬ সালে, ফরাসি সরকারের অধীনে, এটি মরিশাসের প্রশাসনিক কেন্দ্র এবং কেপ অফ গুড হোপের আশেপাশে এশিয়া ও ইউরোপের মধ্যবর্তী চলাচলে ফরাসি জাহাজগুলির জন্য একটি প্রধান সাময়িক বিশ্রামের স্থান হয়ে ওঠে।
বন্দরটি রাজা পঞ্চদশ লুইসের সম্মানে নামকরণ করা হয়। ফরাসি ঔপনিবেশিকতার এই যুগে, মরিশাস আইল ডি ফ্রান্স নামে পরিচিত ছিল। সেই সময়ে ফরাসি গভর্নর, বার্ট্রান্ড-ফ্রানকোয়েস মাহে দে লা বোর্দোনাইস, শহরটির উন্নয়নে অবদান রাখেন। যেহেতু পোর্ট লুইস মোকা মাউন্টেন রেঞ্জ দ্বারা ঘূর্ণিঝড়ের সময় শক্তিশালী বায়ু থেকে অপেক্ষাকৃত ভাল সুরক্ষিত ছিল, সেই কারণে পোর্ট লুইস দ্বীপটির প্রধান বন্দর এবং দুর্গ উভয়কেই ঘিরে রাখার জন্য নির্বাচিত হয়েছিল। নেপোলিয়ন যুদ্ধের (১৮০০-১৫) সময় দ্বীপটির ব্রিটিশ দখলকালে বন্দরের মূল্য অব্যাহত ছিল এবং এটি ব্রিটেনকে ভারত মহাসাগর নিয়ন্ত্রণে সহায়তা করেছিল। তবে, ১৮৬৯ সালে সুয়েজ খাল চালুর পরে বন্দরে জাহাজের আগমনের পরিমান ব্যাপকভাবে পতিত হয়েছিল। সুয়েজ খাল সাত বছর সময়ের জন্য বন্ধ থাকার সময় বন্দরের কার্যকলাপ বৃদ্ধি পায় (১৯৬৭ সালে শুরু হয়)। ১৯৭০ এর দশকের শেষ দিকে বন্দরের আধুনিকীকরণের ফলে এটি মরিশাস থেকে আমদানি ও রপ্তানির জন্য কেন্দ্রীয় বিন্দু হিসাবে ভূমিকা বজায় রাখতে সহায়তা করেছে। যদিও পোর্ট লুই মরিশাসের ব্যবসা এবং প্রশাসনিক রাজধানী হিসাবে চলতে থাকে, তবুও ১৯৯০ এর দশকের শেষের দিকে পর্যটন শিল্পের সম্প্রসারণে কুদান ওয়াটারফ্রন্ট এলাকায় নির্মিত অনেক দোকান, হোটেল এবং রেস্টুরেন্ট সহ পোর্ট লুইসে উল্লেখযোগ্য উন্নয়ন ঘটেছে।

সঠিক অনুচ্ছেদ শিরোনাম কোনটি?
titleA. সরকার
titleB. ক্রীড়া
titleC. ইতিহাস
titleD. সংষ্কৃতি
উত্তর: titleC
লাইনাস পাউলিং প্রস্তাব করেন যে ডিএনএর গঠন আসলে একটি “ট্রিপল হেলিক্স”। ফ্রান্সিস ক্রিক এবং জেমস ডি. ওয়াটসন এই সম্ভাবনাকে বিবেচনা করেছিলেন কিন্তু পরে বাতিল করে দেন। তারা যখন পাউলিংয়ের প্রকল্প শুনেছিলেন, পর্যবেক্ষিত উপাত্তুর আলোকে তারা বুঝতে পেরেছিলেন যে পাউলিংয়ের ধারণা ভুল৪৫ এবং পাউলিং খুব শীঘ্রই তার ভুল বুঝতে পারবেন। এর ফলে ডিএনএর সঠিক গঠনটি আবিস্কার করার জন্য একটি অনুক্ত প্রতিযোগিতা শুরু হয়েছিল, তবে পাউলিং এ সম্পর্কে অবগত ছিলেন না।

সঠিক অনুচ্ছেদ শিরোনাম কোনটি?
titleA. বিজ্ঞানের দর্শন ও সমাজবিজ্ঞান
titleB. গণনাভিত্তিক দৃষ্টিভঙ্গী
titleC. ডিএনএ প্রকল্প
titleD. বৈশিষ্ট্যায়ন
উত্তর: titleC
১৯৬৯ সালের ১৮ ফেব্রুয়ারি বিশ্ববিদ্যালয়ের প্রক্টর জনপ্রিয় ব্যক্তিত্ব ড. মোহাম্মদ শামসুজ্জোহার প্রাণের বিনিময়ে স্বাধিকার সংগ্রামের ইতিহাসে যুক্ত হয় রাজশাহী বিশ্ববিদ্যালয়ের নাম। প্রক্টর হিসেবে শান্তিরক্ষার দায়িত্ব পালনরত ড. জোহা ছাত্রদের মিছিলকে সংযত রাখার চেষ্টা করেছিলেন, চেষ্টা করছিলেন তার প্রাণপ্রিয় ছাত্ররা যাতে পশ্চিমা শাসক চক্রের লেলিয়ে দেয়া সশস্ত্র বাহিনীর আক্রমণের শিকার না হয়। কিন্তু ওদের বর্বর আক্রোশ মুহূর্তে বিদীর্ণ করে তার বুক। ড. জোহার মৃত্যুতে সারাদেশ বিক্ষোভে ফেটে পড়েছিল। প্রতিবাদে টলে উঠেছিল আইয়ুব খানের গদি, পতন হয়েছিল সেই স্বৈরশাসকের। তারই ফলে পরাধীনতার শৃঙ্খল থেকে মুক্তির পথের একটি ধাপ পেরিয়ে এসেছিল মুক্তিকামী বাঙালী। বাঙালীর মনে অধ্যাপক জোহা বেঁচে আছেন শহীদ জোহা হিসেবে। মুক্তিযুদ্ধের প্রাথমিক পর্বেই বর্বর পাকিস্তানি সেনাবাহিনীর হাতে প্রাণ দিয়েছেন, বিশ্ববিদ্যালয়ের শিক্ষক শহীদ হবিবুর রহমান, শহীদ [মীর আবদুল কাইয়ুম], শহীদ সুখরঞ্জন সমাদ্দার। অকথ্য নির্যাতন ভোগ করেছিলেন গণিত বিভাগের শিক্ষক মজিবর রহমান। এছাড়া আরও ত্রিশ জন ছাত্র, কর্মচারী-কর্মকর্তাও মুক্তিযুদ্ধে শহীদ হন।

সঠিক অনুচ্ছেদ শিরোনাম কোনটি?
titleA. অনুষদসমূহ ও ইন্সটিটিউটসমূহ
titleB. একাদশ সমাবর্তন
titleC. বাংলাদেশের স্বাধীনতা আন্দোলনে রাজশাহী বিশ্ববিদ্যালয়
titleD. আবাসিক হল সমূহ
উত্তর: titleC
১৯৮০-৮১ মৌসুমে তিন টেস্টের সিরিজে খেলার উদ্দেশ্যে অস্ট্রেলিয়া গমন করেন। সিরিজে গাভাস্কারের সংগৃহীত ১১৮ রানের বিপরীতে তার সংগ্রহ ছিল ২৪৯ রান। তন্মধ্যে, অ্যাডিলেড ওভালে মাত্র তিন রানের জন্যে শতক লাভ করা থেকে বঞ্চিত হয়েছিলেন তিনি। মেলবোর্নে পরের টেস্টে তিনি ৮৫ রান করেন ও গাভাস্কারের সাথে ১৬৫ রান করাবস্থায় ডেনিস লিলির বলে এলবিডব্লিউতে ভারতীয় অধিনায়ক গাভাস্কার বিদেয় নিলে মনঃক্ষুণ্ণ চিত্তে মাঠ ত্যাগ করার আদেশ দেন। উদ্ভূত পরিস্থিতি সামাল দিতে ভারতীয় ম্যানেজার উইং কমান্ডার শহীদ দুরাণী চৌহানকে মাঠে ফিরিয়ে আনেন।

এ সফর শেষে নিউজিল্যান্ডে যান। সেখানে দ্বিতীয় টেস্টে ৭৮ এবং তৃতীয় টেস্টে ৩৬ ও ৭ রান তুলেন। অস্ট্রেলিয়া সফর শেষে দল থেকে বাদ পড়েন চেতন চৌহান। এরপর আর তাকে টেস্ট আঙ্গিনায় খেলতে দেখা যায়নি।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন, ১৯৮০-৮১
titleB. শৈশবকাল
titleC. প্রথম-শ্রেণীর ক্রিকেট
titleD. অবসর
উত্তর: titleA
বাসাবাড়িতে ব্যবহূত পোকামাকড় ধ্বংসকারী ঔষধ ও সেসবের ছাপযুক্তকরণ বিষয়ে ক্যাব একটি গবেষণা পরিচালনা করেছে। ক্যাব জাতীয় ঔষধনীতি প্রণয়নের দাবিতে খুবই সোচ্চার ও সক্রিয় ছিল এবং ১৯৮২ সালে তা প্রণয়নে খুবই কার্যকর ভূমিকা রাখে। এরপর থেকে ক্যাব জাতীয় ঔষধনীতি যথাযথভাবে বাস্তবায়িত হচ্ছে কি না সে বিষয়ে পরিবীক্ষণ করে এবং জনস্বাস্থ্য সেবা, বিশেষ করে দরিদ্রদের জন্য চিকিৎসা ও শুশ্রূষা-সেবার নিশ্চয়তা বিধানে সচেষ্ট থাকে। 

ক্যাব ১৯৮১ সালে ধূমপান বিরোধী আন্দোলন শুরু করে এবং এর অংশ হিসেবে সাধারণের ব্যবহূত অনেক স্থানে ‘ধূমপান নিষিদ্ধ’ ঘোষণা দেয়ার জন্য সরকারের সঙ্গে দেনদরবার করে। ক্যাব ১৯৮৪ সালে প্রণীত মাতৃদুগ্ধের বিকল্প সংক্রান্ত অধ্যাদেশ বাস্তবায়ন পরিবীক্ষণেও খুবই সক্রিয়। ক্যাব সেমিনার, সম্মেলন, কর্মশালা, সভা-সমিতি ইত্যাদি আয়োজন করে এবং বইপত্র প্রকাশ ও সংবাদপত্রে লেখার মাধ্যমে শিশুকে বুকের দুধ খাওয়ানোর সপক্ষে জোর প্রচারণা চালিয়ে আসছে। একইরূপ মাধ্যম ব্যবহার করে ক্যাব পরিবেশ দূষণ প্রতিরোধ এবং নিরাপদ সড়ক ও পরিবহণ-এর জন্য সোচ্চার ভূমিকা রাখছে। ক্যাব-এর একটি রুটিন কাজ হচ্ছে ভোক্তাসমিতি গঠন বিস্তারের মাধ্যমে বিভাগ, জেলা, থানা ও গ্রাম পর্যায়ে ভোক্তা অধিকার আন্দোলন ছড়িয়ে দেওয়া। সমিতির সকল স্থানীয় শাখা জাতীয় পর্যায়ের নেতৃত্বের সঙ্গে যোগাযোগ রেখে ভোক্তাদের সচেতনকরণ ও উদ্বুদ্ধকরণের কাজ এগিয়ে নিয়ে যায় এবং ভোক্তাদের নানা ধরনের সমস্যা সমাধানের পথ সুগম করে।

ক্যাব-এর একটি অভিযোগ গ্রহণ কেন্দ্র আছে যেখানে ভোক্তাগণ তাদের সব ধরনের অভিযোগ জানিয়ে বিশেষজ্ঞ মতামত ও আইনি সহায়তা পেতে পারে এবং যাদের কারণে তাদের স্বার্থহানি ঘটে তাদের বিরুদ্ধে করণীয় সম্পর্কে অবহিত হতে পারে। প্রতিদিনের বাজার পরিস্থিতি ও ভোক্তাদের আগ্রহের বিভিন্ন বিষয় সম্পর্কে তাদের অবহিত করার জন্য ক্যাব-এর গ্রন্থাগারসহ একটি ভোক্তাতথ্য কেন্দ্র আছে। ক্যাব হাসপাতাল ও ক্লিনিকসমূহে অনুসৃতব্য প্রমিত বিধিবিধান অনুসরণ, তামাকদ্রব্য সেবন, সড়ক দুর্ঘটনা, মাদকাসক্তি ইত্যাদি বিষয়ে গবেষণা পরিচালনা করে। এছাড়া ক্যাব দীর্ঘদিন ধরেই দেশে ভোক্তাস্বার্থ সংরক্ষণ সংক্রান্ত আইন প্রণয়নের দাবিতে আন্দোলন চালিয়ে আসছে।

সঠিক অনুচ্ছেদ শিরোনাম কোনটি?
titleA. প্রকাশনা
titleB. কার্যক্রম
titleC. সাফল্য
titleD. গবেষণা
উত্তর: titleD
১৯৩৩ খ্রিস্টাব্দে আগস্ট মাসের ২ তারিখ ভারতের মধ্য প্রদেশে বিলাসপুর-এ তাঁর জন্ম হয়েছিল। জীবনানন্দেরই মতো পৈত্রিক সূত্রে তিনি বরিশালেরই মানুষ। পিতামহ সতীশচন্দ্র গুহরায়ের আদিনিবাস ছিল অবিভক্ত ভারতের বরিশাল জেলার স্বরূপকাঠি উপজেলার মৈষাণী গ্রামে। তিনি ছিলেন মুনিনাগ গ্রামের জমিদার পুত্র, কিন্তু ভাগ্যের ফেরে স্বপরিবারচ্যূত হয়ে জেলেসমাজের একজন হয়ে গিয়েছিলেন। 

ভূমেন্দ্র গুহ’র বাবা নগেন্দ্রনাথ গুহরায় রেল কোম্পানিতে চাকুরি করতেন। বদলির চাকুরি, ফলে নানা স্কুলে পড়তে হয়েছে ভূমেন্দ্র গুহকে, তবে ম্যাট্রিক পাশ করেছেন কলকাতার মিত্র ইনস্টিটিউশনের ছাত্র হিসেবে। বঙ্গবাসী কলেজ থেকে আইএসসি করার পর ডাক্তারি পড়েছিলেন ক্যালকাটা মেডিকেল কলেজে। ১৯৫৭’য় ডাক্তারী পাশের পর তিনি শল্যচিকিৎসায় মাস্টার্স করেছেন; পরে বিশেষভাবে বক্ষদেশের অঙ্গপ্রত্যঙ্গ, হৃৎপিন্ড ও ভাসকুলার সার্জারিতে এম.সি-এইচ।

সঠিক অনুচ্ছেদ শিরোনাম কোনটি?
titleA. জন্ম শিক্ষা ও জীবন
titleB. মৃত্যু
titleC. গদ্য
titleD. কাব্যকৃতি
উত্তর: titleA
ভাইস নিউস ভাইস মিডিয়া ইনকর্পোরেটের চলিত বিষয়াবলির চ্যানেল, যা দৈনন্দিন তথ্যচিত্র বিষয়ক প্রবন্ধ এবং ভিডিও নিজের ওয়েবসাইট এবং ইউটিউব চ্যানেলের মাধ্যমে প্রকাশ করে। এটি নিজেকে নিজের অনূর্ধ্ব রিপোর্ট এবং অফ-স্ট্রিম গল্পের কভারেজের মাধ্যমে প্রমোট করে। ভাইস মিডিয়া ইনকর্পোরেট ২০১৩ এর ডিসেম্বরে প্রতিষ্ঠিত হয় এবং নিউ ইয়র্ক সিটিতে অবস্থিত, কিন্তু এর সারা বিশ্বে কার্যালয় রয়েছে। ভাইস নিউসের প্রতিষ্ঠার পর থেকেই এটি উদীয়মান ঘটনা এবং ব্যাপক সমস্যা এমন ভাবে প্রচার করেছে, যা অন্যান্য মিডিয়া করতে পারে নি বা পারে না। একটি "বিকল্প" নিউস স্টেশন হিসাবে এটি অনেক বিতর্কমূলক এবং অসম্পাদিত বিষয়ে প্রতিবেদন তৈরি করতে পারে। তেমনই একটি বিষয় ডার্কনেট। ভাইসের এখন এমন অনেক গল্প আছে যা ডার্কনেটের বিভিন্ন বিষয় এবং এর গুপ্ত মার্কেটকে পরীক্ষা করে, যার মধ্যে রয়েছে ডার্কনেটের অবৈধ পশু শিকার, শিশু পর্ণোগ্রাফি, এবং ওষুধ সম্পর্কিত বিষয়।  

সঠিক অনুচ্ছেদ শিরোনাম কোনটি?
titleA. ভাইস নিউস
titleB. সামাজিক মাধ্যম
titleC. মারিয়া ওয়েব
titleD. কন্টেন্ট
উত্তর: titleA
লোকজন সাধারণত নিয়মিত এবং দ্রুত পরিষেবার জন্য পারাবত এক্সপ্রেস ভ্রমণ করে। অন্য ঢাকা-সিলেট এক্সপ্রেস ট্রেনের তুলনায় এই ট্রেনে বেশি এসি গাড়িসম্বার রয়েছে। এটি বিলাসবহুল ভ্রমণের অভিজ্ঞতা পছন্দ করে এমন যাত্রীদের আকর্ষণ করতে সমর্থ হয়েছে। এই এক্সপ্রেসে ভ্রমণ করার সময় যাত্রীরা সিলেট বিভাগের প্রাকৃতিক সৌন্দর্য অবলোকন করতে পারে।

সঠিক অনুচ্ছেদ শিরোনাম কোনটি?
titleA. লোকোমোটিভ
titleB. ইতিহাস
titleC. দুর্ঘটনা
titleD. যাত্রী আগ্রহ
উত্তর: titleD
উপজেলা সদর হতে পাকা সড়ক পথে এর দুরত্ব প্রায় ৬ কি.মি.। অবস্থান উপজেলা সদর হতে পশ্চিমে। এল প্যাটার্ন এর দ্বিতল ভবন বিশিষ্ট প্রতিষ্ঠানটি মোট কক্ষ সংখ্যা ২০টি। তার মধ্যে একটি অধ্যক্ষ কক্ষ, একটি শিক্ষক মিলনায়তন, একটি লাইব্রেরী, একটি বিজ্ঞানাগার, ১টি ছাত্রী কমনরুম ও ১টি কম্পিউটার ল্যাব। স্কুলের সামনে একটি বিশাল খেলার মাঠ। মাঠের পূর্ব প্রান্তে প্রতিষ্ঠান সংলগ্ন একটি শহীদ মিনার।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবকাঠামো
titleC. মুক্তিযুদ্ধে অবদান
titleD. পঠিত বিষয় এবং কোর্স
উত্তর: titleB
কোন বস্তু কেবলমাত্র ধ্রুব দ্রুতিতে ধ্রুব (নির্দিষ্ট) কোন দিকে চললে এর গতিকে ধ্রুব বেগ বলা যাবে। অর্থাৎ ধ্রুব দ্রুতিতে একটি সরল রেখা বরাবর বস্তুর গতিই ধ্রুব বেগ।

যেমন, একটি গাড়ি প্রতি ঘণ্টায় ২০ কিলোমিটার ধ্রুব হারে কোন বৃত্তাকার পথে গতিশীল থাকলে গাড়িটির গতিকে ধ্রুব দ্রুতি বলা যাবে, তবে কখনই ধ্রুব বেগ বলা যাবেনা; যেহেতু বৃত্তাকার পথে গতির ফলে প্রতিমুহূর্তে গাড়িটির গতির দিকের পরিবর্তন হচ্ছে অর্থাৎ বেগেরও পরিবর্তন ঘটছে। ত্বরণের সংজ্ঞা থেকে আমরা জনি যে, ত্বরণ হল সময়ের সাথে বেগের পরিবর্তনের হার। অতএব বলা যায়, এখানে গাড়িটির ত্বরণ ঘটছে।

সঠিক অনুচ্ছেদ শিরোনাম কোনটি?
titleA. অন্যান্য
titleB. দ্রুতি ও বেগের মধ্যে পার্থক্য
titleC. ধ্রুব বেগ বনাম ত্বরণ
titleD. মধ্য বেগ
উত্তর: titleC
স্থানীয় লোকমুখে চর্চিত জনশ্রুতি অনুযায়ী রামায়ণের মুখ্য চরিত্র তথা অযোধ্যার রাজা রাম এই স্থান পরিদর্শনে আসেন এবং এখানে একটি রামেশ্বর শিবের মন্দির প্রতিষ্ঠা করে তার পূজার্চনা করেন। মন্দিরটি বর্তমানে অক্ষত রয়েছে। "রামদাতুন" নামে একটি ভেষজ উদ্ভিদের শিকড় প্রতিষ্ঠিত শিব লিঙ্গকে বেষ্টন করে রয়েছে।

ব্রিটিশ আমলে রোহিনীতে ১৮৯২ থেকে ১৯০৬-এর মধ্যে সাঁওতাল, ভূমিজ ও কুড়মি কৃষকদের ৫৮০.৪ একর জমি হস্তান্তরিক হয়ে যায় দিকু তথা অনাদিবাসী বাঙালিদের হাতে।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. ভূগোল
titleC. ইতিহাস
titleD. জনতত্ত্ব
উত্তর: titleC
খৃষ্টধর্ম অনুসারে, পরকালবিদ্যা শুরু হয় মৃত্যুর মধ্যদিয়ে, মধ্যবর্তী সময়ে, স্বর্গ, নরক, খৃষ্টের পুনঃরাগমন এবং মৃতের পুনরুজ্জিবনের মাধ্যমে। বিভিন্ন সাধুর বাণীতে বর্ণিত আছে পুনঃমিলন, ঈসার পুনরাগমন পূর্ববর্তী যুগ, বিশেষ শতাব্দী, পৃথিবীর মহাপ্রয়াণ, শেষ বিচার, একটি নতুন স্বর্গ এবং একটি নতুন পৃথিবী (যেখানে সবাই একত্রিত হবে) এবং সবশেষে স্রষ্টার লীলার পরিসমাপ্তি। পরকালবিদ্যা সংক্রান্ত অনেক বাণী বাইবেলে এসেছে বিশেষত ইসাইয়াহ, ডানিয়েল, ইজকিয়েল, ম্যাথিউ ২৪, শীপ এ্যান্ড দা গোটস এবং বুক অব রিভেলেশনে। বিশেষ করে রিভেলেশনে ছিল পরকালবিদ্যার ছড়াছড়ি।

খৃষ্টিয় পরকালবিদ্যা অনুসারে, ঈসার পুনরাগমন একটি উল্লেখযোগ্য ঘটনা। প্রায় অনেক খ্রিস্টানই মনে করে, যীশু ফিরে না আসা পর্যন্ত মৃত্যু এবং যন্ত্রণা চলতেই থাকবে। তারপরও ভিন্নমত তো রয়েছেই।

দি বুক অব রিভেলেশন হল খৃষ্টানদের পরকালবিদ্যার মূল উৎস। রিভেলেশন অংশটুকুর ব্যাখ্যা আলোচনা করলে দেখা যায় এটি চার পর্বে বিভক্ত এবং চারভাবে এর ব্যাখ্যা করা যায়। ভবিষ্যতের কথা বিবেচনা করলে, রিভেলেশন মূলত সুদূর ভবিষ্যতে ঘটবে এমন ঘটনার ভবিষ্যতবাণী। পরকালবিদ্যা আলোচনা করতে গেলে সবাই এই ব্যাখ্যাটাকেই মেনে নেয়। প্রিটারিস্ট ভাষ্যমতে, রিভেলেশন বলতে মূলত বোঝানো হচ্ছে অতীতে ঘটা কোন দৈব ঘটনাকে, বিশেষত প্রথম শতকে যেমন রোমান শাসনামলে খৃষ্টান ধর্মবিশ্বাসের সংকটময় মুহুর্ত, জেরুজালেমের পতন ইত্যাদি ঘটনার রূপক হিসেবে। হিস্টোরিকাল বা ঐতিহাসিক ব্যাখ্যায়, রিভেলেশন ইতিহাসের অনেক ঘটনার উপর আলোকপাত করে, যেহেতু বাস্তবেই রিভেলেশন এর আয়াতগুলোতে ব্যাপক ঐতিহাসিক ঘটনার উল্লেখ ছিল। আইডিয়ালিস্ট ভাবধারায় (যেখানে সত্যি সত্যি আত্নিক বা রূপক ব্যাপার-স্যাপার জড়িত), রিভেলেশনে বর্ণিত ঘটনা কোন অতীত কিংবা ভবিষ্যতের ঘটনা নয়। পুরো ব্যাপারটাই হল রূপক যেটা অশুভের উপর শুভর বিজয়কে সিম্বোলাইজ করছে।

সঠিক অনুচ্ছেদ শিরোনাম কোনটি?
titleA. খ্রিষ্টধর্মে
titleB. ইসলামে
titleC. হিন্দুধর্মে
titleD. মহাকাশবিজ্ঞানে
উত্তর: titleA
ড্রামের ব্যবহার শুধু বাদ্যযন্ত্র হিসেবেই নয়, দুরবর্তী স্থানে যোগাযোগের মাধ্যম হিসেবেও এর ব্যবহার রয়েছে। আফ্রিকের কথাবলা ড্রামগুলো বিভিন্ন ভাষার স্বরের অনুকরনে ব্যবহৃত হয়। শ্রীলংকার প্রাচীন ইতিহাসে ২৫০০ বছর পূর্ব হতেই ড্রামের ব্যবহার বহুল প্রচলিত ছিলো। সমাজের বিভিন্ন স্তরে যোগাযোগের জন্য ড্রাম ব্যবহার হতো।

সঠিক অনুচ্ছেদ শিরোনাম কোনটি?
titleA. ড্রামের সাহায্যে যোগাযোগ
titleB. নির্মাণ
titleC. ইতিহাস
titleD. ব্যবহার
উত্তর: titleA
সংস্কৃত "মহাত্মা" বিশেষ্য পদটির বিশেষণ হল "মাহাত্ম্য"। এর অর্থ "মহিমা, মহত্ব, গৌরব"। তৎপুরুষ সমাস "দেবীমাহাত্ম্যম্" শব্দটির আক্ষরিক অর্থ তাই "দেবীর মহিমা বা গৌরবগাথা"।

এই গ্রন্থের শ্লোকসংখ্যা ৭০০। এই কারণে গ্রন্থের অপর নাম হয়েছে "সপ্তশতী"। অন্য একটি মতে, এই গ্রন্থের নাম হওয়া উচিত "সপ্তসতী"; কারণ এই গ্রন্থে সাতজন "সতী" অর্থাৎ পবিত্র রমণীর কাহিনি বর্ণিত হয়েছে। "সপ্তমাতৃকা" নামে পরিচিত এই সাত দেবী হলেন – ব্রাহ্মী, মাহেশ্বরী, কৌমারী, বৈষ্ণবী, বারাহী, ইন্দ্রাণী ও চামুণ্ডা।

"দেবীমাহাত্ম্যম্" গ্রন্থে সর্বোচ্চ দেবীসত্ত্বা "চণ্ডী" বা "চণ্ডিকা" নামে পরিচিত। "চণ্ডিকা" শব্দের অর্থ "অতিকোপনা স্ত্রী"। এই শব্দটি বিশেষণ "চণ্ড" শব্দ থেকে আগত, যার অর্থ "উগ্র, ভীষণ"। এই শব্দটি বৈদিক সাহিত্যে পাওয়া যায় না। মহাভারতের একটি রচনা-পরবর্তীকালীন প্রক্ষিপ্তাংশে এই শব্দটির প্রথম উল্লেখ পাওয়া যায়। উক্ত গ্রন্থে "চণ্ডা" ও "চণ্ডী" শব্দদুটি উপমা হিসেবে ব্যবহৃত হয়েছে।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. উত্তর চরিত্র
titleC. চণ্ডীপাঠ প্রথা
titleD. পরিশিষ্টভাগের অঙ্গ
উত্তর: titleA